Etter andre verdenskrig ble BVG delt i et vestlig og østlig selskap, som ble gjenforent i 1992. Sporveislinjene i det vestlige Berlin ble frem til 1967 avviklet til fordel for U-Bahn og bussdrift, og idag finnes det sporvogner nesten utelukkende i den østlige delen av Berlin inkludert bydelen Köpenick. Det finnes imidlertid noen kortere strekninger i den vestlige delen som er bygget etter gjenforeningen – det gjelder linjene M13 og Tram 50 som er forlenget til Virchow Klinikium i bydelen Wedding, M10 som både er forlenget vestover fra (U) Eberswalder straße via Hauptbahnhof til (U) Turmstraße og fra (S) Warschauer Straße til (U) Warschauer Straße, og M5 og M8 som er forlenget til Hauptbahnhof.